Ola Nordmann Byggesak nr. B-1/17  
Kysten 100  
  
8150 ØRNES

|  |
| --- |
|  |

**Tillatelse til oppføring av garasje – gnr. 100 / bnr.100**

Vi viser til søknaden din som vi mottok 1. januar 2017. Søknaden gjelder oppføring av garasje på eiendom med gårdsnummer (gnr.) 100 og bruksnummer (bnr.) 100.

**Vedtak**

Meløy kommune gir tillatelse til å bygge garasje på eiendommen gnr. 100 / bnr. 100, Kysten 100, 8150 Ørnes. Vedtaket er fattet administrativt etter delegert myndighet.

**Vilkår for vedtaket**

Vi gir tillatelsen under forutsetning av at du følger vilkårene nedenfor:

1. Du må sørge for at den endelige plasseringen av garasjen blir fastsatt av et foretak eller en person som har nødvendig kompetanse til å utføre slike arbeider. Du må kunne legge frem dokumentasjon med koordinatbestemt plassering.
2. Du må sette i gang arbeidet innen tre år. Etter tre år er godkjenningen ugyldig. Det samme gjelder hvis arbeidet blir innstilt i lengre tid enn to år.
3. Du må ikke ta i bruk bygningen eller deler av den til annet formål enn det denne tillatelsen forutsetter.
4. Du må følge godkjente tegninger i byggearbeidet. Meld eventuelle forandringer til kommunen før endringene blir utført. Du må sende reviderte tegninger til oss før vi kan skrive ut ferdigattest.

**Klagerett**

Du kan klage på vedtaket. Fristen for å klage er tre uker fra du er informert om vedtaket. Klagen sender du til: Meløy kommune, Plan- og kommunalteknikk, Gammelveien 5, 8150 Ørnes.

**Forholdet til plan- og bygningsloven**

Vi gjør oppmerksom på at du må overholde plan- og bygningsloven med gjeldende forskrifter.Husk at overtredelse kan medføreovertredelsesgebyr.

**Ferdigattest/brukstillatelse**

Du må sende inn nødvendig sluttdokumentasjon og søke om ferdigattest/brukstillatelse for å kunne ta i bruk garasjen. Du kan ta i bruk garasjen når vi har utstedt ferdigattesten eller brukstillatelsen.

**Fakta i saken**

Gjelder: nybygg, garasje  
Areal: bebygd areal: 50 m², bruksareal: 45 m²

Det er søkt om tillatelse til tiltak etter plan- og bygningsloven § 20-4.

**Aktuell lovverk**

* tillatelse: plan- og bygningsloven § 20-4
* delegert myndighet: Meløy kommunes subdelegasjonsreglement pkt. 3.3.10, datert 25.05.2011
* klage:forvaltningsloven § 28 og § 29, og plan- og bygningsloven § 1-9
* overtredelsesgebyr: plan- og bygningsloven § 32-8 og byggesaksforskriften § 16-1
* ferdigattest/brukstillatelse:plan- og bygningsloven § 21-10 og byggesaksforskriften § 8-1

Med hilsen

Merethe Skille Hallgeir Elnan  
leder saksbehandler

Plan og kommunalteknikk

***Dokumentet er elektronisk godkjent og ekspedert uten signatur.***

Kopi: Ola Nordmann, Kysten 101, 8150 Ørnes